Temeljem članka 17. stavka 1. podstavka 1. Zakona o sustavu civilne zaštite (,,Narodne novine" br. 82/15, 118/18, 31/20, 20/21) i članka 32. Statuta Općine Unešić („Službeno glasilo Općine Unešić“ broj 03/21) Općinsko vijeće Općine Unešić na 8. sjednici održanoj dana 29. prosinca 2022. godine donijelo je

**SMJERNICE ZA ORGANIZACIJU I RAZVOJ SUSTAVA CIVILNE ZASTITE OPĆINE UNEŠIĆ ZA RAZDOBLJE OD 2023. DO 2026. GODINE**

1. **UVOD**

Zakonom o sustavu civilne zaštite („Narodne novine“ broj 82/2015, 118/18, 31/20, 20/21) (u daljnjem tekstu: Zakon) određeno je da sustav civilne zaštite obuhvaća mjere i aktivnosti (preventivne, planske, organizacijske, operativne, nadzorne i financijske) kojima se uređuju prava i obveze sudionika, ustroj i djelovanje svih sustava civilne zaštite i način povezivanja institucionalnih i funkcionalnih resursa sudionika koji se međusobno nadopunjuju u jedinstvenu cjelinu radi smanjenja rizika od katastrofa te zaštite i spašavanja građana, materijalnih i kulturnih dobara i okoliša na teritoriju Republike Hrvatske od posljedica prirodnih, tehničko-tehnoloških velikih nesreća i katastrofa, otklanjanja posljedica terorizma i ratnih razaranja.

Sustav civilne zaštite ustrojava se na lokalnoj, područnoj i državnoj razini te povezuje resurse i sposobnosti sudionika operativnih snaga i građana u jedinstvenu cjelinu radi smanjenja rizika od katastrofa, pružanja brzog odgovora na prijetnje i opasnosti nastanka, te ublažavanja posljedica velike nesreće ili katastrofe.

Brzo i učinkovito djelovanje operativnih snaga civilne zaštite uz dobro provedeno rukovođenje, upravljanje i zapovijedanje u velikim nesrećama i katastrofama može spasiti mnoge živote, smanjiti socijalno ekonomske, infrastrukturalne i sigurnosne poremećaje i spriječiti naknadne nesreće koje mogu izazvati i veće posljedice od utjecaja ugroze koja je već nastupila.

Smjernice se kratkoročno odnose na donošenje Procjene rizika od velikih nesreća i Plana djelovanja civilne zaštite kao temeljnih dokumenata za daljnje funkcioniranje samog sustava civilne zaštite, a dugoročno predstavlja kontinuirani proces provođenja aktivnosti kojima će se iz godine u godinu razvijati i usavršavati sustav civilne zaštite kao i sustav zaštite i spašavanja kako bi se postigao najviši standard potreban za provedbu zadaća svih operativnih snaga.

1. **SMJERNICE**

**1. OPERATIVNE SNAGE SUSTAVA CIVILNE ZAŠTITE**

Mjere i aktivnosti u sustavu civilne zaštite provode slijedeće operativne snage sustava civilne zaštite:

1. Stožer civilne zaštite,

2. Operativne snage vatrogastva,

3. Operativne snage Hrvatskog Crvenog križa,

4. Udruge,

5. Postrojbe i Povjerenici civilne zaštite,

6. Koordinatori na lokaciji,

7. Pravne osobe u sustavu civilne zaštite.

Temeljem članka 17. stavak 3. podstavak 6. Zakona, Općinski načelnik je odgovoran za osnivanje operativnih snaga civilne zaštite sukladno usvojenim smjernicama i planu razvoja sustava civilne zaštite, te sukladno članku 17. stavak 3. podstavak 2. navedenog Zakona donosi Plan vježbi, odnosno vrstu i način provođenja vježbi operativnih snaga sustava civilne zaštite sukladno pravilniku iz članka 33. stavka 3. podstavak 3. Zakona.

Općina Unešić dostavljati će Ravnateljstvu civilne zaštite, Područnom uredu civilne zaštite Split, Službi civilne zaštite Šibenik podatke sukladno članku 20. stavak 2. Zakona, te o dužnosti dostave podataka obavijestiti operativne snage Općine Unešić putem Stožera civilne zaštite.

* 1. **STOŽER CIVILNE ZAŠTITE**

Stožer civilne zaštite (u nastavku teksta: Stožer) je stručno, operativno i koordinativno tijelo za provođenje mjera i aktivnosti civilne zaštite u velikim nesrećama i katastrofama na području Općine Unešić sukladno zakonu o sustavu civilne zaštite i važećim pod zakonskim aktima.

Odluku o osnivanju i imenovanju članova stožera civilne zaštite, KLASA: 810-05/21-01/009, URBROJ: 2182/07-02/1-21-11, donio je općinski načelnik dana 21. lipnja 2021. godine.

Dana 04. travnja 2022. godine općinski načelnik Općine Unešić j donio Odluku o izmjeni Odluke o osnivanju i imenovanju članova Stožera civilne zaštite Općine Unešić (KLASA: 810-05/21-01/002, URBROJ: 2182-07-2/1-22-11 , objavljena u Službenom glasilu Općine Unešić br. 2/22.

Članovi Stožera civilne zaštite obvezni su završiti osposobljavanje koje provodi Državna uprava za zaštitu i spašavanje prema Programu osposobljavanja članova Stožera civilne zaštite.

* 1. **OPERATIVNE SNAGE VATROGASTVA**

Operativne snage vatrogastva temeljna su operativna snaga sustava civilne zaštite koje djeluju u sustavu civilne zaštite u skladu s odredbama posebnih propisa kojima se ureduje područje vatrogastva.

Broj, vrsta, opremljenost i veličina vatrogasnih postrojbi određena je Planom zaštite od požara Općine Unešić („Službeni vjesnik Šibensko-kninske županije“ broj 11/29,10/14, godište XXI.)

U razdoblju od 2023. do 2026. godine, nužno je provoditi različite oblike osposobljavanja vatrogasaca, dobrovoljnih, te redovito obavljati preventivne, redovne ili izvanredne liječničke preglede sukladno Pravilniku o programu osposobljavanja i usavršavanja vatrogasnih kadrova (NN 61/94) kao i prema odredbama Zakona o vatrogastvu (NN 125/19).

U području rada sa članstvom posebnu pažnju potrebno je posvetiti vatrogasnoj mladeži, kao potencijalnim budućim operativnim vatrogascima. Pored toga potrebno je raznim svrsishodnim aktivnostima preventivno djelovati na društvenu zajednicu u svrhu povećanja sigurnosti i smanjenju opasnost i rizika od nastanka požara.

Neophodno je izvršenje zadaća u skladu sa Programom aktivnosti u provedbi posebnih mjera zaštite od požara od interesa za Republiku Hrvatsku u periodu za kojeg se donose ove smjernice.

Sukladno Zakonu o zaštiti od požara („Narodne novine“, broj 92/10) u periodu za kojeg se donose ove smjernice potrebno je uraditi slijedeće:

- donijeti godišnji provedbeni plan unapređenja zaštite od požara,

- izraditi izvješće o stanju zaštite od požara na svom području i stanju provedbe godišnjeg provedbenog plana unapređenja zaštite od požara,

- donijeti plan motrilačko - dojavne službe za vrijeme povećane požarne opasnosti otvorenog prostora,

- uskladiti Plan zaštite od požara jedinice lokalne i područne (regionalne) samouprave najmanje jednom godišnje s novonastalim uvjetima,

- prema čl. 17. Zakona u cilju održavanja i provjere provedbe preventivnih mjera zaštite od požara jedinice lokalne i područne (regionalne) samouprave te pravne osobe održavaju protupožarne vježbe, na način i u vremenu koje odredi ministar.

* 1. **OPERATIVNE SNAGE HRVATSKOG CRVENOG KRIŽA**

Operativna snaga Hrvatskog Crvenog križa je Gradsko društvo Crvenog križa Grada Drniša koje je temeljna operativna snaga sustava civilne zaštite u velikim nesrećama i katastrofama u izvršavanju obveza sustava civilne zaštite sukladno Zakonu o Hrvatskom Crvenom križu, Statutu Hrvatskog Crvenog križa i drugim važećim propisima.

Osim navedenog Gradsko društvo Crvenog križa Grada Drniša traži, prima i raspoređuje humanitarnu pomoć za potrebe na području svog djelovanja, obučava i oprema ekipe za izvršavanje zadaća u slučaju velikih prirodnih, ekoloških, tehnoloških i drugih nesreća s posljedicama masovnih stradanja i epidemija, vodi posebnu skrb o žrtvama oružanih sukoba i drugih izvanrednih situacija, pruža psihosocijalnu potporu stanovništvu, osigurava tehničku pomoć i drugo.

Općina Unešić u periodu od 2023. do 2026. godine nastaviti će sa financiranjem Gradskog društva crvenog križa Grada Drniša sukladno važećim propisima.

* 1. **OPERATIVNE SNAGE HRVATSKE GORSKE SLUŽBE SPAŠAVANJA**

Na području Općine Unešić djeluje HGSS Stanica Šibenik.

Operativne snage Hrvatske gorske službe spašavanja su temeljna operativna snaga sustava civilne zaštite u velikim nesrećama i katastrofama i izvršavaju obveze u sustavu civilne zaštite sukladno posebnim propisima kojima se uređuje područje djelovanja Hrvatske gorske službe spašavanja, Zakona, planovima civilne zaštite jedinica lokalne i područne (regionalne) samouprave i Državnom planu djelovanja civilne zaštite.

Zajednički interes Općine Unešić i HGSS Stanica Šibenik očituju se u dogovoru oko sufinanciranja programskih aktivnosti HGSS Stanice Šibenik.

Općina Unešić će za svaku godinu sklapati Ugovor o sufinanciranju programskih aktivnosti HGSS Stanice Šibenika, te će obje ugovorene strane djelovati po Ugovorenim stavkama.

**1.5. UDRUGE**

Sukladno članku 32. stavak 1. Udruge koje su nositelji pojedinih mjera i aktivnosti u sustavu civilne zaštite određuju se i navode u planovima djelovanja civilne zaštite na svim razinama ustrojavanja sustava.

Sukladno stavku 4. i 5. istog članka, Općina Unešić će sa udrugama regulirati međusobne odnose sporazumima kojima se utvrđuju zadaće udruga u sustavu civilne zaštite, uvjete pod kojim se udruge uključuju u aktivnosti sustava civilne zaštite te financijska sredstva (donacije) namijenjene jačanju sposobnosti udruga za provođenje mjera i aktivnosti u sustavu civilne zaštite u velikim nesrećama i katastrofama. Radi osposobljavanja za sudjelovanje u sustavu civilne zaštite udruge samostalno provode osposobljavanje svojih članova i sudjeluju u osposobljavanju i vježbama s drugim operativnim snagama sustava civilne zaštite na svim razinama.

Za potrebe pripravnosti i reagiranja kod velikih nesreća i katastrofa Općina Unešić organizirati će po potrebi i sudjelovanje volontera radi provođenja mjera i aktivnosti u sustavu civilne zaštite.

* 1. **POSTROJBE I POVJERENICI CIVILNE ZAŠTITE**

**1.6.1. Postrojbe civilne zaštite**

Općina Unešić će po donošenju Revizije Procjene rizika od velikih nesreća ažurirati dokumentaciju o osnivanju postrojbe civilne zaštite, propisati materijalni i osobni ustroj postrojbi civilne zaštite te popuniti postrojbe civilne zaštite sukladno članku 33. stavak 2. Zakona.

Do donošenja navedenog dokumenta ostaje na snazi Odluka o osnivanju postrojbe civilne Općine Unešić, KLASA: 810-05/19-01/12, URBROJ: 2182/07-19-1 od 29. studenog 2019. godine.

**1.6.2. Povjerenici civilne zaštite**

Povjerenika civilne zaštite i njegovog zamjenika imenuje općinski načelnik za pojedinačnu stambenu građevinu, više stambenih građevina, ulice i dijelove ulica, mjesne odbore i manja naselja sukladno članku 34. stavak 1. Zakona.

Povjerenik civilne zaštite i njegov zamjenik:

– sudjeluju u pripremanju građana za osobnu i uzajamnu zaštitu te usklađuju provođenje mjera osobne i uzajamne zaštite,

– daju obavijesti građanima o pravodobnom poduzimanju mjera civilne zaštite te javne mobilizacije radi sudjelovanja u sustavu civilne zaštite,

– sudjeluju u organiziranju i provođenju evakuacije, sklanjanja, zbrinjavanja i drugih mjera civilne zaštite,

– organiziraju zaštitu i spašavanje pripadnika ranjivih skupina,

– provjeravaju postavljanje obavijesti o znakovima za uzbunjivanje u stambenim zgradama na području svoje nadležnosti i o propustima obavješćuju inspekciju civilne zaštite.

Na snazi je Rješenje o imenovanju povjerenika i zamjenika povjerenika civilne zaštite na području Općine Unešić, KLASA: 810-05/20-01/0019, URBROJ: 2182/07-02/1-20-1 od dana 06. listopada 2020. godine.

**1.7. KOORDINATOR NA LOKACIJI**

Koordinator na lokaciji procjenjuje situaciju i njezine posljedice na terenu te u suradnji s mjerodavnim Stožerom civilne zaštite usklađuje djelovanje operativnih snaga sustava civilne zaštite.

Koordinatora na lokaciji, sukladno specifičnostima izvanrednog događaja, određuje odlukom načelnik Stožera civilne zaštite iz redova operativnih snaga sustava civilne zaštite po osnivanju operativnih snaga civilne zaštite.

**1.8. PRAVNE OSOBE U SUSTAVU CIVILNE ZAŠTITE**

Pravne osobe od interesa za sustav civilne zaštite određuju se odlukom predstavničkog tijela, a na prijedlog izvršnog tijela sukladno članku 17. stavak 1. podstavak 3. Zakona.

Odluka o određivanju pravnih osoba od interesa za sustav civilne zaštite na području Općine Unešić donesena je 19. studenog 2019. godine (KLASA: 810-05/19-01/12, URBROJ: 2182/07-19-1).

Pravne osobe određene gore navedenom odlukom dužne su u operativnim planovima izraditi plan o načinu organiziranja provedbe mjera i aktivnosti u sustavu civilne zaštite sukladno odredbama Zakona, posebnih propisa i njihovih općih akata.

1. **PROCJENA RIZIKA I PLAN DJELOVANJA CIVILNE ZAŠTITE**

Općina Unešić izvršit će procjenu potrebe donošenja nove revizije Procjene rizika od velikih nesreća te donijeti novi Plan djelovanja civilne zaštite temeljem članka 97. stavak 1. Zakona, što je dužno temeljem odredbe iz članka 17. Stavak 1, podstavak 2. Zakona o sustavu civilne zaštite.

**III.**

Smjernice za organizaciju i razvoj sustava civilne zaštite Općine Unešić za period 2023. do 2026. godine objavit će se u „Službenom glasilu Općine Unešić“.

KLASA: 810-01/22-01/003

URBROJ: 2182-07-1/1-22-1

Unešić, 29. prosinca 2022. godine

OPĆINSKO VIJEĆE

OPĆINE UNEŠIĆ

PREDSJEDNIK:

Vjekoslav Višić, v.r.